Lav et referat af nedenstående tekst:

Tekst:
Snart kan Hobro blive et mekka for rullende sportsentusiaster. For mellem fodboldbaner og Rosendal Idrætsforum er et nyt og moderne cykelcenter på flere tusinde kvadratmeter sandsynligvis på vej. - Vi kan slet ikke få armene ned over udsigten til at kunne komme i gang med projektet, siger Hans Olesen, formand for Rosendal Idrætsforum, som er foreningen bag projektet "Alt På Hjul". Parken er, som projektet antyder, til alt med hjul og skal blandt andet indeholde skateparker, pumptrackbane og en udendørs velodrom. Onsdag blev den kommunale bevilling til projektet stemt igennem i Økonomiudvalget i Mariagerfjord Kommune, og den endelige godkendelse kommer formentlig på byrådets sidste møde inde jul. Kommunen har i alt bevilliget mere end otte millioner kroner. Løft til hele kommunen - Det er et fantastisk godt projekt, som vil løfte hele kommunen. Samtidig er det et projekt, som ikke er set andre steder før, siger Leif Skaarup (S), der er 1. viceborgmester og medlem af Økonomiudvalget i Mariagerfjord Kommune. Projektet vil koste over 25 millioner kroner, og den resterende finansiering kommer blandt andet fra Lokale og Anlægsfonden. Et tilbud til de unge Hos den lokale cykelklub i Hobro er glæden også stor. De tror på, at projektet vil have en positiv effekt på klubbens medlemstal. - Det vil betyde, at vi kan rekruttere flere medlemmer til klubben og få dem i gang tidligere, siger Henriette Korneliussen, som er formand og træner i Hobro Cykleklub. Samtidig mener hun, at det nye cykelmekka vil kunne tiltrække de unge, da faciliteterne blandt andet er udvalgt med dem for øje. - Det er faciliteter, der går mod dem, og som betyder, at man vil kunne køre på sin mountainbike, sit løbehjul, eller hvad man har lyst til med skolen lige ved siden af, siger hun og fortæller, at hun også håber, det vil skabe et større fællesskab med de andre sportsklubber og faciliteter i nærområdet. Banestart i sommeren 2023 Selvom cykelcentret vil være unikt, er det tiltænkt fællesskabet og alle, der ønsker at benytte sig af de nye faciliteter. - Velodromen er ikke kun for elitesportsudøvere, så alle kan være med. Samtidig kommer der et trafikøvecenter for de helt små, siger Hans Olesen. Han håber, at den nye park vil være klar til at tage imod rullende børn og voksne i sommeren 2023, hvis projektet bliver stemt igennem i byrådet. Og det er ikke urealistisk, mener Leif Skaarup (S). - Når et enigt økonomiudvalg besluttede at vedtage bevillingen, tror jeg på, det bliver stemt endegyldigt igennem i byrådet inden jul, siger han.

Referat:
Et stort og unikt cykelcenter kan snart blive en realitet i Hobro, hvor det vil være den første af sin slags i Danmark.